text: Socialpædagog dømt for sex med ung pige
  07 juni 2010 kl. 14.31
  Det har nu kostet en mandlig pædagog tre måneders betinget fængsel, at han gentagne gange havde sex med en ung kvinde på den institution, hvor han var ansat.
  Det var Retten i Sønderborg, der mandag straffede manden, der arbejdede som socialpædagog på et ungdomskollektiv for socialt belastede unge i Aabenraa.
  
  Betinget straf
  Der opstod gradvist et forhold mellem den 18-årige kvinde og den cirka 10 år ældre ansatte. Kvinden var under udslusning fra institutionen, men havde stadig et nært forhold til stedet.
  Den betingede dom var i overensstemmelse med anklagerens krav.
  